150 GJ. PILAR. 
Ovde imam još i to dodati, da sam i na sjevernom podnožju 
Ivančice napram Ivancih našao nasada bez stratifikacije pokriva- 
jućih pliocenske pješčine. Zanimiva je i ta okolnost, da na tom 
mjestu, gdje se te nasade nalaze podpuno pomanjkava rubno pri- 
gorje iz litavca, koje se dalje na iztok i na zapad svuda nalazi, 
gdje gora nije radi svoje visine, kako to uzimljem, bila izvržena 
učinku leda. 
Ovih njekoliko primjera upućuju nas koliku znamenitost imaju 
dosad posve neopažane i većinom krivo uvršćivane diluvialne na- 
sade u domovini našoj. Nemoraju da su sve direktnim proizvodom 
leda, ali su sve posliedica glacialne periode, u koliko je za njezina 
trajanja oprieka smrzi i topline do najvišega se stupnja pooštrila i 
što su atmosferičke oborine svoj vrhunac u obilnosti postigle. 
